**Իբրահիմ Սալահ Աբդել-Ֆաթթահ** (արաբ․՝ إبراهيم صلاح‎;‎‎, ապրիլի 1, 1987(1987-04-01), Մանսուրա, Եգիպտոս), եգիպտացի ֆուտբոլիստ, «Արաբ Կոնտրակտորս» ակումբի և Եգիպտոսի ֆուտբոլի ազգային հավաքականի կիսապաշտպան։

Ակումբային կարիերա
------------------

Սալահն իր կարիերան սկսել է հայրենի քաղաքի «Էլ-Մանսուրա» ակումբում։ 2006 թվականին ակումբում իր նորամուտն է նշել Եգիպտոսի ֆուտբոլի առաջնությունում։ 2009 թվականին Իբրահիմը տեղափոխվել է «Զամալեկ»։ Այս ակումբի կազմում նա 4 անգամ նվաճել է Եգիպտոսի գավաթը։ 2013 թվականին Սալահը մեկ տարով մեկնել է Եգիպտոսից։ Ամռանը Իբրահիմը պայմանագիր է կնքել սաուդյան «Ալ-Օրուբա» ակումբ։ Օգոստոսի 24-ին «Ալ-Հիլյալ» ակումբի դեմ խաղում նա իր նորամուտն է նշել Սաուդյան Արաբիայի առաջնությունում։ Դեկտեմբերի 13-ին «Ալ-Շաբաբ» ակումբի դեմ խաղի ժամանակ իր առաջին գոլն է խփել «Ալ-Օրուբա» ակումբում։ 2014 թվականին նա վերադարձել է «Զեմալեկ»։ 2015 թվականի մայիսի 28-ին «Իթթիհադ Ալ Շուրտա» ակումբի դեմ խաղում իր առաջին գոլն է խփել ակումբի կազմում։

2016 թվականի սկզբերին Սալահը վարձավճարով տեղափոխվել է «Սմուխա» ակումբ։ Փետրվարի 17-ին «Պետրոջետ» ակումբի դեմ խաղի ժամանակ Իբրահիմը իր առաջին գոլն է խփել նոր ակումբում։ Վարձավճարի ավարտից հետո նորից վերադարձել է «Զամալեկ»։

2017 թվականի ամռանը Սալահը տեղափոխվել է «Արաբ Կոնտրակտորս» ակումբ։

Միջազգային կարիերա
------------------

2011 թվականի նոյեմբերի 17-ին Ավստրալիայի ֆուտբոլի ազգային հավաքականի դեմ ընկերական խաղի ժամանակ իր նորամուտն է նշել Եգիպտոսի հավաքականում։ 2013 թվականի օգոստոսի 14-ին Ուգանդայի ֆուտբոլի ազգային հավաքականի դեմ խաղի ժամանակ իր առաջին գոլն է խփել ազգային թիմում։

2017 թվականին Սալահը հավաքականի կազմում Գաբոնում դարձել է Աֆրիկյան ազգերի գավաթի արծաթե մրցանակակիր։

### Գոլեր Եգիպտոսի հավաքականի կազմում

| # | Ամսաթիվ | Վայր | Մրցակից | Հաշիվ | Արդյունք | Մրցություն |
| --- | --- | --- | --- | --- | --- | --- |
| 01. | 2013 թվականի օգոստոսի 14 | էլ-Գունա մարզադաշտ, Էլ-Գունա, Եգիպտոս | Ուգանդա Ուգանդա Ուգանդայի ֆուտբոլի ազգային հավաքական | **3**:0 | **3**:0 | Ընկերական հանդիպում |

Ձեռքբերումներ
-------------

### Ակումբային

Եգիպտոս Եգիպտոս **«Զամալյոկ»**

* Եգիպտոսի ֆուտբոլի առաջնություն - 2014/2015
* Եգիպտոսի գավաթակիր (4) - 2013, 2014, 2015, 2016

### Միջազգային

Եգիպտոս Եգիպտոս
Աֆրիկայի ազգերի գավաթ-2017

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Аль-Хиляль Эр-Рияд VS. Аль-Оруба Эль-Джауф 3:0» (անգլերեն). soccerway.com. 2013 թ․ օգոստոսի 24.
4. ↑  «Аль-Оруба Эль-Джауф VS. Аль-Шабаб Эр-Рияд 1:1» (անգլերեն). soccerway.com. 2013 թ․ դեկտեմբերի 13.
5. ↑  «Замалек VS. Иттихад Аль Шурта 5:1» (անգլերեն). soccerway.com. 2015 թ․ մայիսի 28.
6. ↑  «Петроджет VS. Смуха 3:1» (անգլերեն). soccerway.com. 2016 թ․ փետրվարի 17.
7. ↑  «Египет VS. Австралия 3:0» (անգլերեն). soccerway.com. 2011 թ․ նոյեմբերի 17.
8. ↑  «Египет VS. Уганада 3:0» (անգլերեն). soccerway.com. 2013 թ․ օգոստոսի 14.
9. ↑  «Буркина-Фасо VS. Египет 1:1» (անգլերեն). soccerway.com. 2017 թ․ փետրվարի 1.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Профиль на sports.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) |

 |